Otvorenie zasadnutia
(Rokovanie sa začalo 10.00 hod.)

Antonio Tajani
(IT) Pán predsedajúci, dámy a páni, Európa dnes stratila jedného zo svojich najväčších umelcov. Maestro Luciano Pavarotti zomrel dnes ráno v Modene. Myslím si, že je správne vzdať hold tomuto veľkému mužovi umenia a kultúry, ktorý priniesol európsku hudbu celému svetu. Jeho odchod je obrovskou stratou pre celú Európsku úniu.Považujem za vhodné, že sme si na pána Luciana Pavarottiho spomenuli v tomto Parlamente.
